Adjudicats 13 nous horts socials de Mandor-Canonge
01 de març de 2024

Des de 2010, l'Eliana desenvolupa aquest programa municipal amb l'objectiu de fomentar l'agricultura ecològica d'autoconsum, com a via per a revalorar l'espai públic i donar resposta a una demanda social creixent.

Un total de 21 parcel·les destinades a persones jubilades, amb discapacitat o desocupades, associacions sense ànim de lucre i que desenvolupen activitats socials, educatives o amb interés mediambiental.

La regidora de Sostenibilitat Ambiental, Cristina Díaz es mostra satisfeta per la posada en marxa d'aquest projecte ambiental i social que "pretén mantindre, educar i conéixer les tradicions i el cultiu ecològic, a la vegada que es crea un teixit social".